আরিয়ান বলিউডের ‘ভবিষ্যৎ তারকা পরিচালক’, বলছেন করণ জোহর

ওয়েব ডেস্ক: ২০২২ সালের শেষের দিকে শুধু করণ জোহর(Karan Johar) নয় জোয়া আখতারকেও(Joa Aktar) ফিরিয়ে দিয়েছিলেন শাহরুখপুত্র আরিয়ান খান(Son of Sharukh Khan Aryan Khan)। তিনি স্পষ্ট জানিয়ে দিয়েছিলেন যে তিনি অভিনেতা হতে চান না। বরং ক্যামেরার পিছনেই থাকতেই তিনি বেশি পছন্দ করেন।

এবার সম্প্রতি সেই আরিয়ানকে নিয়েই আবার মন্তব্য করেছেন করণ জোহর। স্টারকিডদের তিনি শুধু পর্দায় নিয়ে আসেন না তাদেরকে ভবিষ্যতে বলিউডে প্রতিষ্ঠা করার ক্ষেত্রেও তার যথেষ্ট সুনাম আছে। এবার তিনি আরিয়ান খান সম্পর্কে বলেছেন যে সে বলিউডের ভবিষ্যৎ ‘তারকা পরিচালক। ওর মধ্যে পরিচালক হিসেবে যে প্রতিভা আছে তাতে আমি ১০০ ভাগ বিশ্বাস রাখি’।

আরও পড়ুন:আমির খান কি এবার বড় পর্দায় ‘মহাভারত’ এর শ্রীকৃষ্ণ!

করণ আরো বলেন, ‘ছেলেটি ২০ ঘন্টা কাজ করে, ওর কাছে কাজটাই সব। ও জিততে চায়’।
প্রসঙ্গত, কারণ জোহর এবং শাহরুখ খানের মধ্যে দীর্ঘদিনের বন্ধুত্ব। একদিকে করণ জোহর যেমন একজন সফল চলচ্চিত্র নির্মাতা এবং প্রযোজক অন্যদিকে বলিউডে শাহরুখ একজন বলিউডের সত্যিকার সফল অভিনেতা। আরিয়ান সম্পর্কে করণ জোহর আরো বলেছেন, ওর মধ্যে একটা অন্য রকমের জেদ কাজ করে। আরিয়ানের ব্যক্তিত্বের প্রশংসা করে তিনি বলেছেন ও বাবার নামের বোঝা নিজের ওপর চাপাতে চায় না, নিজের মতন করে কাজ করতে চায়।

আরিয়ান এর আসন্ন শো ‘The Ba****ds of Bollywood’ -এর মাধ্যমে পরিচালক হিসেবে আত্মপ্রকাশ করতে চলেছেন। জানিয়ে করণের মুখে যথেষ্ট প্রশংসা শোনা গেল। এই শো সম্পর্কে বলতে গিয়ে কারণ বলেন, ‘…. যদি একজন রাজা থাকে তাহলে একজন যুবরাজ ও থাকবেন। আত্মবিশ্বাসের সঙ্গে এটা বলতে পারি কারণ আমি শোটি দেখেছি। পরিচালক হিসেবে তার একটি স্বতন্ত্র আওয়াজ আছে’।